Foto: KUN.UZ Avtobus buzilib qolishi bilan, ko‘cha yoqasida qolgan o‘zbekistonliklar uyga qaytmoqda. Bu haqda Tashki ishlar vazirligi rasmiy vakili Kun.uz’ga ma’lum qildi. 3 iyul kuni Kun.uz tahririyatiga murojaat qilgan shaxs Moskvadan taxminan 600 km uzoqlikdagi (Penza shahriga yaqin) manzilda o‘zbekistonliklar bilan to‘la avtobus ishdan chiqib, barcha yo‘lovchilar sarosimada qolgani haqida xabar bergandi. Tahririyatga yo‘llangan video murojaatnomada aytilishicha, ularni o‘zbek vatandoshlar aldab, qo‘rqitish yo‘li bilan pullarini olib qo‘ygan. «Voqeadan xabar topgan Tashqi ishlar vazirligining vakillari, xususan Moskvadagi elchixona xodimlari Penza shahar Favqulodda vaziyatlar boshqarmasi bilan bog‘landi. Shuningdek, yo‘lovchilarni O‘zbekistonga yetib olishi uchun ko‘mak ko‘rsatdi», deydi Kun.uz muxbiri bilan suhbatlashgan vazirlik vakili. ​ Mavzuga oid: Aldangan o‘zbekistonliklar Rossiya yo‘llarida qolgan